Sixto Cortina (Traducción)
La industria asturiana cuenta con caltener la producción, l'empléu y la cartera de pidíos, según la encuesta de clima industrial asoleyada recién pola Sociedá Asturiana d'Estudios Económicos ya Industriales (SADEI) con datos atropaos en febreru.
Según esta prospección, l'Indicador de Clima Industrial d'Asturies (ICIA) rescampla un valor de 33,3 puntos, el más eleváu dende xineru de 2020, xusto nes selmanes primero de la pandemia, cuando s'algamaron los 34,3 puntos. Poro, trátase d'un indicador que ta dando síntomes de fortaleza. En febreru yá se conocía'l despidu colectivu que defende Arcelor pa 111 trabayadores n'Asturies amestáu a la mayor automatización de los procesos de producción que va traer la transición verde de la planta de Xixón –cola previsión d'amortizar un total de 134 puestos y funciones de trabayu, recurriendo a la polivalencia y flexibilidá de la plantiya y otres fórmules–, anque entá nun s'anunciara'l recorte d'otros 150 a 160 empleos en Saint Gobain, nesti casu pol zarru de la llinia de vidriu pal automóvil, una de les dos árees d'actividá de la factoría avilesina.
Con estes importantes matizaciones, l'estáu d'opinión y perspectives pulsiáu por SADEI ente les compañíes industriales de la rexón apunta al sostenimientu de l'actividá, la ocupación y la visibilidá de la carga de trabayu. Nesti sen espresáronse'l 100% de les compañíes consultaes.
Caltiense, sicasí, mesmo qu'en sondeos anteriores, la previsión de reducción de los "stocks" de productos terminaos, opción pola que s'inclina'l 42% de los encuestaos. Esto implica que, al optar daqué menos de la metá de les compañíes por allixerar los sos inventarios, non tola demanda se va treslladar a un aumentu de la producción. Con too y con ello, la previsión ye qu'esta nun mengüe, sinón que se caltenga nel 100% de los casos.
Otra cosa son los niveles de partida que se cuenten caltener. De cumplise les previsiones, l'actividá productiva que va persistir va ser "la normal" de la empresa en 85 de cada 100 sociedaes consultaes, "alta" n'ocho y "baxa" en siete. La meyor previsión ye la de les industries metáliques (col 100% de la so actividá en tases "normales"), siguíes poles de cementu y materiales de construcción (95%) ya industries químiques (92%). El sector del tresformamientu de metales, con un 71% de producción "normal", da los meyores síntomes: apunta a qu'el 21% de la so actividá ye "alta". Otra manera, la peor previsión ye de les empreses extractives, con un 60% de producción "normal" y el 40%, "baxa".
El 92% de les industries de la rexón tamién aventuren un caltenimientu de los sos precios, mentanto que'l 8% anuncia que los aumentará.
- La razón por la que cuesta tanto encontrar un alquiler de vivienda permanente en Asturias: vuelco radical en el mercado inmobiliario
- Alerta máxima por los pisos en alquiler que pasan a ser turísticos: la ley con la que espera frenarlo el Principado
- El jefe superior de Policía, al recibir el "Asturiano del mes": "Vamos a por otros 100 años
- Renfe ya vende los primeros billetes del AVE a Madrid: varios minutos de espera en la web y colas en las estaciones
- El emotivo discurso de la viuda del guardia civil que salvó la vida de un pelotón ciclista en Pravia: "Olvidé decirle adiós
- Bárbara Monte, presidenta de la Confederación Hidrográfica: "Los embalses en Asturias están al 90%, pero tienen muy poca capacidad de almacenamiento
- Fervor por al AVE en Asturias: más de nueve mil billetes vendidos, horas de colas y el hombre que se gastó casi mil euros en la taquilla
- El Ministerio planea cambios en las plazas MIR para cubrir las de medicina de familia